Búfelagsskapur er fyri fólk, sum í stóran mun klára seg sjálv og tí ikki hava eins stóran tørv á sosialnámsfrøðiligari hjálp og stuðli sum fólk í sambýli. Oftast er ongin náttarvakt, men samband fæst við náttarvakt um telefon. Starvsfólk stuðla og vegleiða búfólkini eftir tørvi. Búfelagsskapir fevna um sjálvstøðugar íbúðir umframt felagshøli og í ávísan mun eisini felags virksemi. Búfólkini gjalda húsaleigu og í felagskassa.